04/03/2022 | Administración LocalMunicipal
Moeche
Ordenanza fiscal nº 12.- reguladora da taxa polo subministro de auga a domicilio

En aplicación ó disposto nos artigos 133.2 e 140 ó 142 da Constitución Española e das facultades conferidas no artigo 106 da Ley 7/85 do 2 de abril reguladora das Bases do Réxime Local, en relación cos artigos 20 ó 27 ( Capítulo III Sección 3ª) da Ley 39/1988 de 28 de decembro reguladora das Facendas Locais (na súa nova redacción dada pola Ley 25/1998, de 13 de xullo que establece o réxime legal das taxas estatais e locais), establécese neste termo municipal de Moeche a TAXA POR PRESTACIÓN DO SERVICIO DOMICILIARIO DE AUGAS A DOMICILIO que rexerá pola presente Ordenanza e, en canto a ela non estivera contido pola normativa de carácter xeneral antes citada e canta outra sexa concordante ou complementaria ou poida ditarse para o seu desenvolvemento ou na súa substitución. Están obrigados ó pagamento da taxa reguladora nesta Ordenanza, quen se beneficie do servizo de tal clase prestado polo Concello. A cota da taxa regulada nesta Ordenanza será a fixada nas tarifas que se pasan a consignar No caso de que a realización das obras de acometida impliquen a necesidade de solicitar autorización a calqueira outro organismo ou administración pública, os costos derivados da mesma seran por conta do solicitante. A obrigación do pagamento regulado por esta Ordenanza nace dende que se inicie o suministro ou sevicio, tendo en conta as seguintes circunstancias: a) Serán responsables do pagamento: 1. Os propietarios das fincas abastecidas.2. No caso de separación do dominio directo e do útil, a obrigación do pagamento recae sobre este último.3. Subsidiariamente serán responsables do pagamento os propietarios das fincas obxecto de subministro que poderán repercutir sobre aqueles usuarios inmediatos. b) As persoas naturais ou xurídicas que desexen utilizar o servizo formularán a petición ante o Concello especificando os datos necesarios para determinar se se trata de nova conexión ou empalme, as características da finca e o destino do servizo, os usuarios potenciais do mesmo ou, no seu caso, se se trata dun simple cambio de titularidade sen comportar novas obras de enganche. Aceptada a petición, subscribirase o correspondente contrato de abono causando alta como tal con obrigación do pagamento de cantidades devengadas conforme a esta Ordenanza e coa periodicidade que se estableza. c) Poderá establecerse polo Concello a esixencia de depósito previo de ata un máximo de dous pagos periódicos aplicando tarifa mínima, a cal quedará afecto ó pagamento de descubertos que puideran producirse e non se cancelarán ata a baixa do aboado ou, no seu caso, acreditar estar ó corrente dos pagos. d) Queda prohibido facer uso do servizo sen cumprimento das normas anteriores e, no caso de comprobarse infracción de tal prohibición considerarase como defraudación do servizo coa responsabilidade penal a que houbese lugar, sen prexuízo de esixir o pagamento de prezos polos períodos en que se houbese utilizado o servizo e non satisfeito, caso de non poder determinarse a data de inicio do consumo irregular, considerarase como tal a data de concesión de licencia de obra ou a de inicio da prestación do servizo polo Concello no caso de que esta ultima fose posterior. e) No suposto de que nunha finca existiran dúas ou máis tomas, deberá instalarse a correspondente batería conforme ó Regulamento de Instalación. Así mesmo establecerase unha toma independente para cada planta do edificio ou para cada edificación independente da finca se fosen de planta única, cando constitúan vivendas ou locais independentes e diferenciados. E se nunha planta houbese dúas ou máis vivendas diferenciadas, aplicaranse así mesmo dous contadores e pagos diferenciados. En caso de discrepancias estarase ó que resulte do Padrón Municipal de Habitantes. Os mesmos criterios aplicaranse no caso de locais ou edificacións separadas. f) Queda totalmente prohibida a cesión de auga con cargo á rede municipal de abastecemento, dende uns inmobles a outros, en razón á unicidade do servizo que se establece para cada usuario. g) Cada toma o aboado dispoñerá do correspondente contador para medición do consumo, debidamente contrastado ou verificado e situado en lugar accesible da finca para unha fácil comprobación do mesmo polos empregados municipais, preferentemente en caixas-rexistro situadas ó exterior do edificio e, no caso de chalés ou similares do cerrado exterior. h) Cando un aboado desexe causar baixa no servizo deberá comunicalo á administración municipal a fin de anular o contrato subscrito con liquidación, no seu caso da fianza constituída. Quedan prohibidas as transmisións de concesións do servizo por actos “inter vivos”. En tales casos producirase a baixa inmediata do usuario que cese e nova alta do entrante coas demais actuacións propias a estas. No caso de sucesións “mortis causa” o herdeiro deberá comunicalo ó Concello dentro do prazo de dous meses dende a defunción, estendéndose novo contrato a nome do sucesor lexítimo sen pagamento de cantidade algunha. j) En ningún caso se considerarán incluídos nas taxas obxecto desta Ordenanza, os materiais, dereitos de verificación do contador, obras e demais desembolsos que para a alta do Servicio houbese de realizar a Administración, que serán facturados ó aboado independentes. O aboado poderá optar por executar estos traballos pola súa conta, pero axustándose ás normas que se lle faciliten polo Concello, debendo o encargado do servizo prestar conformidade á terminación e antes de realizarse a conexión do servicio. k) As taxas esixiranse: As taxas esixiranse: 1. A primeira e segunda tarifa, dende o momento en que se soliciten e obteñan os servizos a que corresponden ou se produza a situación que orixine a substitución do aboado.2. As restantes, por bimestres vencidos. A este fin practicaranse pola Administración Municipal as lecturas periódicas do consumo, xirándose os recibos que se poñerán ó cobro en prazos bimestrais. Facilitarase ó aboado unha folla de lecturas coincidente coa da Administración, para que poida en todo momento realizar as comprobacións que estime oportunas. l) Para o cobro de cotas utilizarase, preferentemente, a domiciliación bancaria que deberán facer os aboados no momento de subscribir as pólizas do abono. m) O cobro do servizo poderá facerse compatibilizando con outras exaccións municipais e, en especial o servizo de sumidoiro e recollida de lixo. n) A falta de pagamento do servizo por dúas veces consecutivas, levará aparellado o inmediato corte do subministro que se notificará ó aboado con antelación de dez días dando conta previamente á Delegación de Industria e sen prexuízo de continuar as accións para o cobro das cotas en descuberto ata o momento do corte. O Concello poderá conceder a gratuidade do servizo, total ou parcial, ó Estado, provincia, instalacións municipais ou aqueles edificios, institucións ou Entidades de carácter comunitario cando o considere xustificado para o interese da comunidade mediante acordo expreso. En tal caso poderá limitarse o consumo ou establecerse sistemas de control adecuados debendo observarse tóda-las normas aquí fixadas para a alta e continuidade no servizo salvo a simple do pagamento de prezos pola prestación do mesmo. Terase en conta a normativa do Regulamento específico do servizo tanto en canto a instalacións como a condicións do abastecemento que, en canto sexa necesario aplicarase subsidiariamente do aquí contido. A presente modificación da Ordenanza fiscal nº 12, foi aprobada polo Pleno en sesión de 10 de novembro de2011 entrara en vigor o día seguinte da sua publicación no BOP e será de aplicación dende o 1 de xaneiro de 2012 permanecendo en vigor ata a súa modificación u derogación expresas. Moeche, 28 de febreiro de 2022 A Alcaldesa Asdo. Beatriz Bascoy Maceiras